text: Nyslået europamester tog en tur på barndommes bane
  02 august 2016 kl. 17.00
  I søndags fik Danmark en europamester i Motocross, da Thomas Kjer Olsen fra Sønderborg kørte titlen hjem på meget overbevisende måde i Belgien.
  Thomas Kjer Olsen har det ikke fra fremmede - Thomas farfar, far, onkler, søster og storebror har kørt motocross og hele familien var da også med til finalen i Belgien i weekenden.　
  I dag var han så tilbage på sin barndoms bane i Nybøl, hvor hans karriere startede, da han var 3 år gammel.
  Efter planen skal Thomas Kjær Olsen til VM i motocross næste år, så familien kommer til at rejse endnu mere.　
  Thomas bruger det meste af sin tid på motocross, han kører for en klub i Tyskland, og er med til de tyske mesterskaber, men han er stadig med i Sønderborg Motorklub, hvor det hele begyndte.
  Thomas er kun den 3. dansker, der er blevet europamester i motocross og den seneste var i 1994 - flere år før Thomas blev født. Og han er helt sikker - fremtiden kommer også til at dreje sig om motocross.
  